Na temelju članka 8. stavaka 13. Zakona o državnoj izmjeri i katastru nekretnina („Narodne novine“, broj 112/18), članka 233. Zakona o zemljišnim knjigama („Narodne novine“, broj 63/2019), Sporazuma o sufinanciranju poslova obnove zemljišne knjige za k.o. Bukovlje i k.o. Vranovci, KLASA: 940-01/21-01/24 URBROJ: 2178/25-02-21-2 od dana 9. prosinca 2021. godine i članka 25. Statuta Općine Bukovlje („Službeni vjesnik Brodsko-posavske županije“ broj 3/18, 4/20 i 10/21), Općinsko vijeće Općine Bukovlje na svojoj 6. sjednici Općinskog vijeća održanoj 20. prosinca 2021. godine, donosi

**ODLUKU**

o načinu sufinanciranja aktivnosti u postupku obnove zemljišnih knjiga te izlaganja na javni uvid podataka prikupljenih katastarskom izmjerom za katastarsku općinu Bukovlje i katastarsku općinu Vranovci

**Članak 1.**

 Ovom se Odlukom određuje visina sredstava kojima fizičke i pravne osobe – nositelji prava na nekretninama na području katastarske općine Bukovlje i katastarske općine Vranovci ( u nastavku teksta: suinvestitori) sudjeluju u sufinanciranju provedbe obnove zemljišne knjige za katastarsku općinu Bukovlje i katastarsku općinu Vranovci.

**Članak 2.**

 Temelj za zaključivanje ovog Sporazuma je Odluka o obnovi zemljišne knjige za k.o. Bukovlje i k.o. Vranovci koju je donijelo Ministarstvo pravosuđa i uprave dana 22. listopada 2021.g. KLASA: 932-01/13-01/342 URBROJ: 514-04-03-01-01/02-21-21 kao i Odluka o sufinanciranju aktivnosti u postupku obnove zemljišne knjige za k.o. Bukovlje i k.o. Vranovci koju je donijelo općinsko vijeće Općine Bukovlje KLASA: 940-01/21-01/24 URBROJ: 2178/25-02-21-1.

**Članak 3.**

 Usluge iz članka 1. obuhvaćaju geodetsko-katastarske poslove koje se odnose na prikupljanje podataka za tehničku reambulaciju u svrhu izrade katastra nekretnina i obnove zemljišnih knjiga.

 Na izlaganju će biti priopćeni podaci o katastarskim česticama iskazani u priloženom Popisnom listu i izvodu iz katastarskog plana. Predmet izlaganja će će biti oblik, površina, izgrađenost i način uporabe katastarskih čestica i njihovih dijelova.

 Sud je utvrdio da podaci zemljišne knjige o knjižnim pravima nisu istovjetni s podacima prikupljenima u katastarskoj izmjeri i/ili tehničkoj reambulaciji ili postojećeg katastarskog operatera koji je u službenoj uporabi te se Suinvestitor se poziva na raspravu za postupak sastavljanja zemljišnoknjižnih uložaka u pravnoj stvari radi obnove zemljišnih knjiga za katastarsku općinu Bukovlje i katastarsku općinu Vranovci.

**Članak 4.**

 U smislu ove Odluke, suinvestitor je: - zemljišnoknjižni ili izvanknjižni vlasnik za cijelo (u nastavku: isključivi vlasnik) na jednoj ili više kat. čestica na području na području katastarsku općinu Bukovlje i katastarsku općinu Vranovci - Općina Bukovlje (u nastavku: - kat. čestica, - nekretnina), kao i svaki sudionik razvrgnuća suvlasničke i suposjedničke zajednice u postupku katastarske izmjere i obnove zemljišnih knjiga, bez obzira da li je istovremeno i suvlasnik odnosno suposjednik na nekoj drugoj ili više drugih nekretnina, - suvlasnička zajednica ili zajednica suposjednika na jednoj ili više kat. čestica, čiji članovi

istovremeno nisu i isključivi vlasnici iz podstavka 1. ovoga članka, odnosno druge osobe koje osnivaju suvlasničku zajednicu, ako u postupku katastarske izmjere i obnove zemljišnih knjiga

sve svoje nekretnine upisuju kao suposjed odnosno suvlasništvo članova zajednice, - svaki zemljišnoknjižni ili izvanknjižni vlasnik odnosno zajednica suvlasnika posebnog dijela nekretnine (etažno vlasništvo) u stambenoj odnosno poslovnoj zgradi izgrađenoj na jednoj ili više kat. čestica.

**Članak 5.**

 Visina sredstava kojom **fizičke osobe** sudjeluju u sufinanciranju usluga iz članka 3. ove Odluke utvrđuju se po suinvestitoru na slijedeći način:

 - ako se radi o zajedničkom kućanstvu stranke koja ima prebivalište na području Općine Bukovlje, jedna ili više katastarskih čestica u iznosu od ..........***150,00 HRK***

 - ako stranka nema prebivalište na području Općine Bukovlje jedna ili više katastarskih čestica u iznosu od.................................................................... ***200,00 HRK***

**Članak 6.**

 Visina sredstava kojom pravna osoba sudjeluje u sufinanciranju usluga iz članka 3. ove Odluke utvrđuje se po suinvestitoru na slijedeći način:

 - jedna ili više katastarskih čestica u iznosu od ............................***200,00 HRK***

**Članak 7.**

 Vlasnik katastarskih čestica u potpunosti se oslobađa obveze sufinanciranja usluga iz članka 3. ove Odluke temeljem Zaključka općinskog načelnika ako se nalazi u položaju socijalne ugroženosti i nije u mogućnosti djelomično ili u cijelosti zadovoljiti osnovne životne potrebe.

**Članak 8.**

 Vlasnik katastarskih čestica uplatu će izvršiti na:

 **IBAN ili broj računa primatelja: HR2823400091856700005**

 **Model: HR68**

 **Poziv na broj primatelja: 5789 – OIB UPLATITELJA**

 **Opis: Postupak obnove zemljišnjih knjiga**

**Članak 9**.

Ova Odluka stupa na snagu danom donošenja, a objavit će se u „Službenom vjesniku Brodsko-posavske županije“.

OPĆINSKO VIJEĆE OPĆINE BUKOVLJE

KLASA: 940-01/21-01/24

URBROJ: 2178/25-02-21-4

Bukovlje, 20. prosinca 2021. godine

PREDSJEDNIK OPĆINSKOG VIJEĆA

 Danijel Kovačević, inž.građ.